Diari Oficial de la Generalitat Valenciana


Sumari del DOGV 3129, del 25-11-1997 (1997/11726)

RESOLUCIÓ de 23 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació d.6 (integrant en l'expedient de 40 modificacions) del Pla General de Villena.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3129

Data del DOGV
:   25-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11617


Data del document
:   23-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3893 RESOLUCIÓ de 23 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació d.6 (integrant en l'expedient de 40 modificacions) del Pla General de Villena. [97/C11706]
  
Vist l'expedient relatiu al Projecte de la Modificació Puntual d.6 (integrant en l'expedient de 40 modificacions) del Pla General d'Ordenació Urbana de Villena (Alacant), del qual resulten els següents:
  
Antecedents de fet
  
Primer
  
L'Ajuntament de Villena, en sessió plenària de 2 de juny de 1994, va acordar la seua aprovació provisional, després de complir els tràmits d'aprovació inicial, el 3 de març de 1994 i exposició pública, mitjançant anuncis apareguts en el Butlletí Oficial de la Província de 25 d'abril de 1994, en el Diari Oficial de la Generalitat Valenciana de 18 d'abril de 1994, i en un dels diaris de major difusió provincial, el 29 de març de 1994. Durant el pertinent període d'informació pública no s'ha presentat cap al·legació o suggeriment.
  
Segon
  
La documentació està integrada per memòria i plans d'informació i d'ordenació.
  
Tercer
  
El 24 de maig de 1995, la Comissió Territorial d'Urbanisme d'Alacant, va suspendre la modificació fins que es completara la documentació de l'expedient. Rebuda la documentació sol·licitada, aquesta Comissió, el 20 de novembre de 1995, va suspendre la modificació fins que es justificara suficientment la proposta de canvi de qualificació i disminució de dotacions, segons l'obtenció de rendiment econòmic.
  
Quart
  
L'Ajuntament de Villena, en sessió plenària de 23 d'agost de 1996, va aprovar la documentació que va estimar convenient per a la reparació de la mencionada deficiència assenyalada. I, a la vista de la documentació aportada la Comissió Territorial d'Urbanisme d'Alacant, el 26 de novembre de 1996, va acordar: "Emetre un informe favorable sobre la modificació d.6, encara que supeditant la remissió de la proposta de resolució al conseller d'Obres Públiques, Urbanisme i Transports, a efectes que continue la seua tramitació segons l'article 55.4 de la Llei Reguladora de l'Activitat Urbanística, a què es complisca la mateixa condició imposada respecte de les modificacions a.3 i b.9."
  
Cinqué
  
El 3 d'abril de 1997, l'Ajuntament va presentar nova documentació per a complir allò acordat. I el 30 de juliol de 1997, el president de la mencionada Comissió Territorial d'Urbanisme va considerar complides les condicions establides en el mencionat acord.
  
Fonaments de dret
  
Primer
  
Respecte del procediment, en el cas present, s'han observat les prescripcions legalment establides per a les modificacions de Pla General d'aquesta índole, al temps de la seua tramitació. Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té com a objecte, segons la pròpia memòria de l'expedient: "En el sector 5, zona 3, es troben qualificats com a terrenys d'equipament religiós la Parròquia de la Pau i els terrenys veïns. A iniciativa del parroquià es proposa un canvi de consideració d'aquests terrenys, que, excepte el temple parroquial, passarien a ser espai lliure privat d'ús públic, llevat d'una franja situada al costat dels edificis limítrofs que es consideraria sòl urbà d'ús residencial." Es tracta d'un canvi parcial per a ús residencial, a conseqüència del qual es produeix una diferent zonificació de l'ús urbanístic de zones verdes.
  
Es justifica que en l'entorn de l'església no existeix una zona verda sinó una zona negligida, i el lloc on juguen els xiquets és d'aspecte depriment, al costat d'una mitgera d'11 plantes, etc., mentre que la pretensió és aconseguir en planta baixa locals per a continuar la labor social, possibilitar el trasllat de la guarderia, etc., com també rehabilitar l'església.
  
A aquest propòsit, la modificació manté com a equipament religiós l'església traslladant al seu entorn una zona verda de 445,50 metres quadrats prevista en el pla general, la qual s'incrementa amb els 304,13 metres quadrats exigibles per a mantenir l'equilibri del pla com exigeix l'article 55.3 de la Llei 6/1994, Reguladora de l'Activitat Urbanística de la Generalitat Valenciana i tot això en la zona grafiada en el pla general com a equipament religiós privat (pla núm. 4) que disminuiria en igual dimensió, i es mantindria la proporció i qualitat de les dotacions públiques previstes respecte de l'aprofitament.
  
Tercer
  
El conseller d'Obres Públiques, Urbanisme i Transports és competent per a aprovar definitivament aquest projecte, en virtut del que estableix l'article 38.3 de la Llei Reguladora de l'Activitat Urbanística i article 6 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals mencionats i altres de concordant i pertinent aplicació, resolc:
  
Informar favorablement i, en conseqüència, aprovar definitivament la modificació d.6 (integrant en l'expedient de 40 modificacions) del Pla General de Villena.
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptador des del dia de la notificació o publicació de la resolució. Per a la interposició del mencionat recurs serà requisit imprescindible que, amb caràcter previ, el recurrent la comunique a aquest òrgan, d'acord amb el que preveuen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que hi puga interposar qualsevol altre recurs que estime oportú.
  
València, 23 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.
  
Suma Gestió Tributaria